open-index/open-wikipedia-markdown huggingface dataset:
Nils Nilsson Skaar (1852–1948)

**Nils Nilsson Skaar** () var ein norsk lærar, gardbrukar, redaktør, lokalpolitikar og stortingsmann frå Fyksesundet i Kvam i Hordaland. Han var ordførar i heimkommunen i 20 år og hadde fast sete på Stortinget i til saman 15 år, og deltok på ytterlegare to sesjonar. Dessutan styrte han *[[Hordaland Folkeblad]]* i meir enn ein mannsalder.

Han var son av Nils Nilsson Skaar (1826–1909).

## Liv og gjerning
Skaar gjekk lærarskule på Voss i 1866–68 og Stord seminar i 1869–70. I 1872 var han elev ved Christopher Bruun sin folkehøgskule i Gausdal. Vinteren 1872–73 var han lærar på ein folkehøgskule på Jæren som var styrt av Wilhelm Konow. Dei to neste vintrane var han atter elev, fyrst på Bruun sin folkehøgskule og så på Askov folkehøjskole i Danmark. Åra 1877–85 var han lærar på Hardanger Folkehøgskule i Ullensvang.

Skaar var redaktør av fleire aviser. I 1878 vart han redaktør for og sidan eigar av avisa *Hardangeren*, som han døypte om til *Søndre Bergenhus Folkeblad* og seinare *Hordaland Folkeblad*. Skaar skreiv om lokale saker, men også om rikspolitikken, og avisa hadde ein vid lesarkrins. Han styrte avisa fram til 1940. I 1882 kjøpte han ein liten gard i Norheimsund og budde der sidan. Same året vart han valmann til stortingsvalet, noko han var fast fram til 1903. I heradstyret kom han med i 1886, frå 1888 og fram til 1919 var han ordførar i heimkommunen Vikør.

På Stortinget møtte han 1886–88 som representant Venstre for Søndre Bergenhus (Hordaland) og 1889–94 for Det moderate Venstre. Stortingsperioden 1898-1900 var han fyrste varamann, og møtte nokre månader i 1898 og fast frå oktober 1899. 1910–24 møtte han igjen for Venstre, som representant for valkrinsen Hardanger. I dei ulike stortingssesjonane sat han i ei rekkje komitear.

Skaar var utsending frå amtet til kongekroninga i Trondheim i 1906 og amtsrevisor 1898–1910. Gjennom åra var han medlem av mange offentlege utval og styre, mellom anna som formann i Kvams venstreforening og Hordaland Mållag. 1925–1936 var han redaktør for Hardanger historielag sitt tidsskrift.

## Kjelder

*Lindstøl, Tallak: *Stortinget og Statsraadet 1814–1914* (Kristiania, 1914).
*«Nils Nilsson Skaar» i Allkunne, innhenta 9. juli 2010.
Joris Mathijsen

**Joris Mathijsen** () er ein nederlandsk fotballspelar. Han spelar i forsvar for Málaga i spansk Primera Division, og for det nederlandske landslaget.
Einar Østby

**Einar Østby** () i Vinger var ein norsk langrennsløpar som gjorde sin beste prestasjon då han vann bronsemedaljen på 15 km under verdsmeisterskapen 1962 i Zakopane. Østby var med på det norske stafettlaget som fekk sølvmedalje på 4 x 10 km stafett under Vinter-OL 1960 i Squaw Valley, bak Finland. Dei andre på laget var Harald Grønningen, Hallgeir Brenden og Håkon Brusveen. Østby gjekk også på det norske stafettlaget under meisterskapa i både 1962 og 1964.

Østby vart aldri noregsmeister, men fekk med seg fem sølvmedaljar frå noregsmeisterskap. Tre av NM-medaljane kom på 15 km, alle etter Østby hadde lege i sekundstrid med vinnaren. Nærast var han i 1963, då han kom i mål 3,3 sekundar etter Reidar Hjermstad. Men også i 1960 og 1964 var han færre enn ti sekundar bak noregsmeisteren på distansen. Østby var medlem av Jaren Idrettslag.

### Medaljar og besteplasseringar i internasjonale meisterskap og renn
*1960: Delt 4. plass på 15 km, og sølvmedalje på stafetten under OL i Squaw Valley
*1961: Nr 6 på 15 km i Holmenkollen
*1962: Bronsemedalje på 15 km og nr 5 på 30 km i VM i Zakopane, fjerdeplass på stafetten
*1963: Nr 2 på 50 km i Holmenkollen
*1964: Nr 7 på 50 km og 8 på 30 km under OL i Innsbruck, fjerdeplass på stafetten
*1965: Nr 7 på 30 km i Falun

### Medaljar og besteplasseringar i norgesmeisterskap
*Ski-NM 1959: Nr 6 på 15 km på Gjøvik
*Ski-NM 1960: Sølvmedalje på 15 km i Nedre Eiker
*Ski-NM 1961: Nr 4 på 15 km på Røros
*Ski-NM 1962: Nr 5 på 30 km i Skien
*Ski-NM 1963: Sølvmedalje på både 15 km og 30 km i Rælingen
*Ski-NM 1964: Sølvmedalje på både 15 km og 30 km på Voss
*Ski-NM 1965: -
*Ski-NM 1966: Nr 9 på 15 km på Hernes
*Ski-NM 1967: Nr 10 på 15 km i Skorovatn
*Ski-NM 1968: Nr 8 på 30 km i Bærum
*Ski-NM 1969: Nr 9 på 30 km på Gjøvik

## Kjelder
**Sportsboken*, aktuelle årgangar
Daniele De Rossi

**Daniele De Rossi** () er ein italiensk fotballspelar. De Rossi spelar på midtbanen for Roma og det italienske landslaget. Han vart cupmeister i Italia med Roma i 2007 og 2008. I 2004 var han med på å vinna U21-EM med Italia, og i 2006 var han med på vinna fotball-VM. Han vart kåra til årets unge spelar i Serie A i 2006 og til årets italienske spelar i 2009.
Mauro Camoranesi

**Mauro Germán Camoranesi Serra** () er ein argentinsk fotballspelar med italiensk bakgrunn og statsborgarskap. Han spelar for det italienske landslaget. Han spelte for Stuttgart fram til kontrakten hans der vart annullert 26. januar 2011, og stod etter det utan klubb.
Miloš Krasić

**Miloš Krasić** () er ein serbisk fotballspelar. Han spelar for Fenerbahçe i den tyrkiske fotballigaen, og på det serbiske landslaget.
Colin Archer (fleirtyding)

**Colin Archer** kan vise til:
* Colin Archer, ein norsl skipskonstruktør og båtbyggar
* RS 1 «Colin Archer», redningsskøyte bygd 1893
* RS «Vardø», som i 1942 vart omdøypt til **RS «Colin Archer»** 
* SS «Colin Archer», bark bygd i 1880
Indisk rupi

**Rupi** (valutasymbol: **₹**) er mynteininga i India. Ein rupi blir delt inn i 100 paisa. ISO 4217-koden for indisk rupi er INR. Indisk rupi blir også noko brukt i nabolanda Bhutan og Nepal. Indisk rupi har fast kurs med bhutansk ngultrum (lik verdi) og nepalsk rupi, der 1 INR = 1,6 NPR.
I mars 2009 var 100 indiske rupi verdt 12,910 norske kroner.

Rupi er også mynteininga i Pakistan, Sri Lanka, Mauritius og på Seychellane.

8. november 2016 blei 500- og 1000-rupisetlar gjort ugyldige som betalingsmiddel av den indiske regjeringa i eit tiltak mot svarte pengar. Tiltaket trådde i kraft ved midnatt same dag. Nye setlar tilsvarande 500 og 2000 rupi gjekk i omlaup frå 10. november 2016.

## Kjelder

* *Denne artikkelen bygger på «[[:nb:Indisk rupi|Indisk rupi]]» frå , og «[[:en:Indian rupee|Indian rupee]]» frå  den 18. mars 2010.*
* Valutakursar ved Norges Bank 

 

## Bakgrunnsstoff
Rupi

**Rupi** (eng. rupee) er ei mynteining som er eller har vore brukt i Sør-Asia og nærområda. I dag er rupi mynteining i India, Nepal, Pakistan og Sri Lanka. Ein bruker *roupie* på Mauritius og Seychellane, *rupiah* i Indonesia og *rufiya* på Maldivane. Ein brukte rupi i Afghanistan fram til 1927, på Zanzibar frå 1908 til 1935, i Burma mellom 1852 og 1952, og i Bhutan fram til 1974. Ein har også brukt rupi i sørlege Afrika, Arabia og i indiske koloniar.

Rupien blei innført som ein mynt med standard vekt av afghanske Sher Shah Suri då han herska over India 1540-1545. Han blei kalla *rupiya*, eit namn avleidd av sanskrit *rūpyakam*, som tyder 'sølvmynt'. Sher Shah Suri sine rupiar av sølv vog 178 gran, i tillegg innførte han til koparmyntar kalla *dam* og gullmyntar kalla *mohur*. Myntsystemet blei seinare standardisert av mogulherskarane.

## Rupiar i ulike land
India: 1 indisk rupi = 100 paisa, - og den internasjonale valutakoden er INR. 
Pakistan: 1 pakistansk rupi = 100 paisa, - og den internasjonale valutakoden er PKR. 
Nepal: 1 nepalsk rupi = 100 paisa, - og den internasjonale valutakoden er NPR. 
Sri Lanka: 1 srilankisk rupi = 100 cent, - og den internasjonale valutakoden er LKR. 
Mauritius: 1 mauritisk rupi = 100 cent, - og den internasjonale valutakoden er MUR. 
Seychellane: 1 seychellisk rupi = 100 cent, - og den internasjonale valutakoden er SCR. 
Indonesia: 1 rupiah = 100 cent (eliminert som følgje av inflasjon), - og den internasjonale valutakoden er IDR. 
Maldivane: 1 rufiyaa = 100 laari, - og den internasjonale valutakoden er MVR.

## Bilete av rupiar

fil:Mauritius - 1 Rupee - coin.jpg|Rupimynt frå Mauritius.
fil:Sri Lanka 1 rupia.JPG|Rupi frå Sri Lanka.

File:Seychelles 100 Rupees 1981 front.jpg|Hundrerupimynt frå Seychellane.


## Tidlegare rupiar

fil:French issued rupee in the name of Mohammed Sha 1719 1758 for Northern India trade cast in Pondicherry.jpg|Pondicherry-rupi
fil:Silver Rupee Madras Presidency.JPG|Rupi frå britiskstyrte Madras Presidency
fil:Sichuan.Rupee.rev.jpg|Sichuan-rupi for bruk i Tibet
fil:1917-1930 Issue rupee 1 note obverse.jpg|Rupisetel frå Britisk India
fil:Burmese Ten Rupees.png|Burmesisk rupi
fil:AfghanistanP2a-5Rupees-SH1298(1919)-donatedfvt f.jpg|Afghansk rupisetel frå 1919


## Kjelder
*

**Denne artikkelen bygger på «[[:nb:Rupi|Rupi]]» frå , og «[[:en:Rupee|Rupee]]» frå  den 18. mars 2010.*
Pakistansk rupi

**Rupi** er mynteininga i Pakistan. ISO 4217-koden for pakistansk rupi er PKR. I mars 2010 var 100 pakistanske rupi verdt 6,996 norske kroner.

Ein rupi blei tidlegare delt inn i 100 paisa. Før innføringa av desimalsystemet i 1961 blei han delt inn i 16 *anna* som kvar kunne delast i 4 *pice* eller 12 *pie*.

Rupi er også mynteininga i India, Sri Lanka, Mauritius og på Seychellane.

## Kjelder

* *Denne artikkelen bygger på «[[:en:Pakistani rupee|Pakistani rupee]]» frå  den 18. mars 2010.*  
 
* Valutakursar ved Norges Bank
Glen Johnson

**Glen McLeod Cooper Johnson** () er ein engelsk tidlegare fotballspelar. Han spelar i forsvar for Liverpool, og for det engelske landslaget. Han vart seriemeister i England med Chelsea i 2005 og cupmeister med Portsmouth i 2008. I 2008/09-sesongen vart han kåra til årets spelar i Portsmouth.

### Landslagsspel
Johnson representerte England i 54 landskampar frå november 2003 til VM i fotball 2014. Han fekk plass i troppane til verdsmeisterskapane 2010 og 2014, samt europameisterskapen 2012. Både unde VM 2010 og EM 2012 spelte han alle Englands fire kampar. I fotball-VM 2014 fekk han sine siste to kampar i engelsk drakt. Johnson skåra sitt einaste landslagsmål i ein vennskapskamp mot Mexico på Wembley stadion i mai 2010.

## Bakgrunnsstoff
*

*eu-football
John Terry

**John George Terry** () er ein engelsk fotballtrenar og tidlegare spelar. Han har spela i forsvar for Aston Villa, og for det engelske landslaget.

### Landslagsspel
Terry spelte 78 landskampar for England i tida 2003-12. Han var kaptein i 34 av kampane, skåra 6 landslagsmål. Han deltok i 7 kampar i europameisterskapane 2004 og 2012, og 9 kampar i VM i fotball 2006 og 2010.

## Kjelder

*eu-football
Branislav Ivanović

**Branislav Ivanović** () er ein serbisk fotballspelar som per november 2017 hadde spelt 100 landskampar og skåra 12 mål for Serbia.

Ivanović er sidan 2017 aktiv i den russiske klubben Zenit St. Petersburg, etter å ha vore Chelsea-spelar i England i perioden 2008-17.
Marcos Senna

**Marcos Antônio Senna da Silva** () er ein brasiliansk-spansk fotballspelar, som spelar som keeper for Real Madrid og det spanske landslaget. Han vart fødd og voks opp i Brasil, men fekk spansk statsborgarskap i 2006.
Gerard Piqué

**Gerard Piqué Bernabéu** () er ein spansk fotballspelar, som spelar i forsvar for Barcelona og det spanske og katalanske landslaget. Han vart seriemeister i England med Manchester United i 2007/08-sesongen og i Spania med Barcelona i 2008/09-, 2009/10-, 2010/11- og 2012/13-sesongen. Han vann den europeiske meisterligaen med Manchester United i 2007/08-sesongen og med Barcelona i 2008/09- og 2010/11-sesongen. I 2009 og 2011 var han med på å vinna VM for klubblag med Barcelona. I 2010 var han med på det spanske landslaget som vann VM i fotball. Han spelte alle kampane i turneringa. I 2012 var han med på å vinna EM, og også denne gongen spelte han alle Spania sine kampar.

## Kjelder
George Jackson av Bob Dylan

**«George Jackson»** er ein song av Bob Dylan, skriven i 1971 som ei hyllest til leiaren av Black Panther, George Jackson, som nyleg hadde vorte skoten og drepen av vaktar i San Quentin Prison den 21. august 1971. Denne hendinga var ei indirekte årsak til opprøret i Attica Prison. Teksten til Dylan syner med biografiske detaljar tydeleg at det er George Jackson frå Black Panther det er snakk om

Dylan spelte inn songen 4. november 1971, og vart raskt gjeven ut på singel den 12. november 1971. Singelen bestod av ein «Big Band version» (storbandutgåve) på A-sida og ei akustisk utgåver på B-sida.

Singelen nådde 33. plass på Billboard-lista i USA. A-sida vart seinare gjeven ut på albumet *[[Masterpieces]]* i 1978, som berre kom ut i Japan og Australia. Begge utgåver finst i dag på iTunes som ein del av *[[Bob Dylan: The Collection]]*.

Singelen er den einaste i lag med «Watching the River Flow» dei einaste to songane Dylan skreiv i perioden 1971-72, mellom albuma *[[New Morning]]* (1970) og *[[Pat Garrett and Billy the Kid]]* (1973). 

## Medverkande

**Big Band Version:**
*Bob Dylan (gitar, munnspel, vokal)
*Kenneth Buttrey (trommer)
*Ben Keith (steelgitar)
*Leon Russell (bass)
*Joshie Armstead (korvokal)
*Rosie Hicks (korvokal)

**Acoustic Version:**
*Bob Dylan (gitar, munnspel, vokal)

## Kjelder

**Denne artikkelen bygger på «[[:en:George Jackson (song)|George Jackson (song)]]» frå ,  den 18. mars 2010.* 
*** oppgav desse kjeldene:*
(Now and Then There's) A Fool Such as I

«**(Now og Then There's) A Fool Such as I**» (*Av og til er det*) *Ein tåpe som meg*) er ein popsong skriven av Bill Trader og gjeven ut i 1952 av Hank Snow. Utgåva hans nådde 4. plass på countrylista i USA tidleg i 1953.

Etter originalen til Snow har songen vorte spelt av mange andre artistar, som Jo Stafford, Elvis Presley, Bob Dylan og Baillie & the Boys.

## Andre utgåver
### Jo Stafford
Innspelinga til Jo Stafford vart gjeven ut av Columbia Records. Han nådde Billboard-lista i USA i 28. februar 1953.

### Elvis Presley
Ei innspeling av Elvis Presley vart ein enno større hit og nådde førsteplassen i Storbritannia og andreplassen i USA (1959). I Noreg nådde songen femteplass.

### Bob Dylan
I 1967 spelte Bob Dylan inn denne songen under *[[The Basement Tapes]]*-innspelinga. Denne utgåva vart aldri gjeven ut. Dylan spelte inn songen på ny i april 1969. Denne siste utgåva vart gjen ut i 1973 av Columbia Records på *[[Dylan av Bob Dylan|Dylan]]*, samt på singel.

### Andre innspelingar
*The Bell Sisters (1953)
*The Robins (1953)
*Eddy Arnold (1956)
*Bill Haley (1959)
*Jim Reeves (1959), på albumet *Songs to Warm Your Heart*
*Petula Clark (1960), som «Prends mon coeur»
*Doris Day (1963), på albumet *[[Love Him]]*
*Davy Kaye (1964)
*Frank Ifield (1965), på albumet *Portrait In Song*
*Rodney Crowell (1978)
*Peabo Bryson (1981)
*Steve Goodman (gjeven ut 1987, posthumt)
*The Residents (1989)
*Baillie & the Boys
*Roy Forbes (1992), på albumet *The Human Kind*
*Don Walser (1998)
*Raul Malo (2007), på albumet *After Hours*
*Josh Ritter (2008)
*John Doe & The Sadies (2009), på albumet *Country Club*

## Kjelder

**Denne artikkelen bygger på «[[:en:(Now and Then There&#39;s) A Fool Such as I|(Now and Then There&#39;s) A Fool Such as I]]» frå ,  den 18. mars 2010.* 
*** oppgav desse kjeldene:*

## Bakgrunnsstoff
*I Need Your Love Tonight / (Now and Then There's) A Fool Such As I - del av The Elvis Presley Record Research Database
Heiko Westermann

**Heiko Westermann** () er ein tysk fotballspelar, som spelar i forsvar for Hamburg og det tyske landslaget. Han tok del i fotball-EM i 2008 og var med i den førebuande troppen til fotball-VM i 2010, men gjekk glipp av meisterskapen grunna eit brot i handleddet.
Artikkel

Ein **artikkel** er ein sakprosasjanger som legg vekt på saksinnhaldet medan personlege trekk ved teksten er nedtona. Oppbygginga av ein artikkel er logisk og velordna og følgjer ofte ei klassisk tredeling med innleiing, midtdel og konklusjon. Språket er normalprosa med moderat bruk av litterære verkemiddel. Det er stort spenn i meiningsinnhald innan undersjangrane av artikkelen, frå den nøytrale og informative leksikonartikkelen til artiklar som inneheld spissformulerte meiningsytringar, t.d. leiarartikkelen eller lesarbrevet i ei avis. Artikkelsjangrane varierer også mykje i lengde og informasjonsmengde. Her utgjer den minste nyhendeartikkelen i ei avis, notisen, eit ytterpunkt, medan fagartikkelen er døme på artiklar som kan vera lange og innhaldsrike.

## Artikkelen som skulesjanger
I norskfaget i den vidaregåande skulen skal elevane læra å skriva kommentarar, drøftingar og fagartiklar. Kommentaren tar gjerne utgangspunkt i ein tekst eller ei utsegn, og så skal eleven uttrykkja sitt syn på denne. Drøftingsoppgåver tek oftast utgangspunkt i ein påstand eller ei problemstilling. Ein skal trekkja inn pro- og kontra-argument, og til slutt la drøftinga enda opp i ein grunngjeven konklusjon. Elevane skal også øva seg på å skriva fagartiklar. Her blir det lagt stor vekt på korrekt og kritisk bruk av kjelder.
Rawalpindi

**Rawalpindi** (lokalt ofte kalla *Pindi*) er den fjerde største byen i Pakistan og ligg nær hovudstaden Islamabad i Majha-regionen i Punjab. Byen var sjølv hovudstad på 1960-talet, under bygginga av Islamabad, og er framleis hovudkvarter for den pakistanske hæren.

Rawalpindi er eit viktig sentrum for handel, transport  og industri. Han ligg 14 km sørvest for Islamabad.
Den mangearta industrien omfattar mellom anna petroleumsraffineri, mekanisk industri, tekstilindustri og næringsmiddelproduksjon. 

## Soge
Området har vore folkesett i fleire tusen år. Ein by som var blitt øydelagd av heftalittane blei gjeven av Mahmud av Ghazni (979-1030) til ghakarhøvdingen Kai Gohar, men utviklinga blei hindra av stadige invasjonar. Byen blei gjenoppbygd og gjeve namnet Rawalpindi av gakharhøvdingen Jhanda Khan i 1493, etter landsbyen Rawal. Sikhar leidd av Sardar Milka Singh erobra området i 1765, og oppfordra folk frå nabobyane Jhelum og Shahpur til å slå seg ned her.  Tidleg på 1800-talet var byen tilfluktsstad for Shah Shuja av Afghanistan og broren Shah Zaman.  Byen blei teken av sikh-maharajaen Ranjit Singh i 1818. I 1849 var det her sikhane gav opp siste motstand mot britane etter slaget ved Gujrat.

Mellom 1959 og 1966 erstatta Rawalpindi Karachi som hovudstad i Pakistan. Han var midlertidig hovudstad medan ein bygde den nye byen Islamabad.

## Kjelder

**Denne artikkelen bygger på «[[:en:Rawalpindi|Rawalpindi]]» frå ,  den 19. mars 2010.*  
*
 

## Bakgrunnsstoff
Tune kyrkje

**Tune kyrkje** er ei langkyrkje i Sarpsborg kommune i Østfold fylke. Kyrkja vart oppført i 1908–10 etter at den førre kyrkja, som var frå 1865, brann i 1908. Elles har det vore kyrkje på staden sidan mellomalderen.

Kyrkja er bygd dels av stein, dels av tegl forblenda med stein. Ho har 550 sitjeplassar. Ein runestein, Tunesteinen, vart funnen her i 1627.

## Historie
### Den eldste Tune kyrkje
Dagens Tune kyrkje står der det tidlegare har stått minst to, truleg tre, eldre kyrkjer. Den eldste kyrkja me veit at har stått her, vart bygd seinast rundt 1100, for då er ho nemnt i Borgartingslova som ei av seks fylkeskyrkjer i Vika. Da denne kyrkja, ei romansk steinkyrkje i kleberstein, vart bygd, kan det ha vore på grunnen til ei enno eldre trekyrkje. Steinkyrkja frå 1100-talet vart reve i 1863. Under rivinga vart det funne ein stein med årstalet 1055 i romertal. Dette kan kan ha vore kyrkjas byggeår.

### Kyrkja frå 1865
I 1865 vart det bygd ei ny, større kyrkje etter at den gamle fra 1100 var reven. Denne hadde heile 1100 sitteplasser. I 1908 brant kyrkja og vart totalskada. Det var mistanke om at brannen var påsatt.

## Dagens kyrkje
Dagens Tune kyrkje vart bygd på same stad som den kyrkja frå 1865 stod. Ho vart innvia 30. desember 1910.
Kyrkja er tegna av arkitekt Heinrich Jürgensen. Kyrkja vart pussa opp i ved 50-årsjubileet, og seinare ved 75- og 100-årsjubilea.

## Referansar
*Denne artikkelen byggjer på artikkelen Tune kirke på Wikipedia bokmål.


## Bakgrunnsstoff
* 
* 
* Kyrkjesøk – Tune kyrkje 
* Sarpsborg kyrkjelege fellesråd 
* Sarpsborg kommune 
*
Peter Pekarík

**Peter Pekarík** () er ein slovakisk fotballspelar som spelar i forsvar for Wolfsburg i tysk Bundesliga og på det slovakiske landslaget.
Zdeno Štrba

**Zdeno Štrba** () er ein slovakisk fotballspelar, som spelar på midtbanen for Xánthi i den greske fotballigaen og det slovakiske landslaget.
Stephan Lichtsteiner

**Stephan Lichtsteiner** () er ein sveitsisk fotballspelar, som i 2018 spelar i forsvar for Juventus i  italiensk Serie A, og det sveitsiske landslaget. Han vart seriemeister i Sveits med Grasshoppers i 2003, og i Italia seks sesongar i strekk frå 2012 til 2017. I 2015 vart han kåra til årets sveitsiske fotballspelar.
Christoph Spycher

**Christoph Spycher** () er ein sveitsisk fotballspelar, som spelar i forsvar for BSC Young Boys i  den sveitsiske fotballigaen, og for det sveitsiske landslaget. Han spelte i tre store meisterskap for Sveits, men gjekk glipp av fotball-VM i 2010 grunna ein kneskade.
Lars Jacobsen

**Lars Christian Jacobsen** () er ein dansk fotballspelar, som i 2010/11-sesongen spelar for West Ham United i engelsk Premier League, og for det danske landslaget.
Faisalabad

**Faisalabad** (tidl. **Lyallpur**) er den tredje største byen i Pakistan, etter Karachi og Lahore. Byen ligg i provinsen Panjab, 110 km vest for Lahore. Han er eit knutepunkt for handel og samferdsel i eit stort jordbruksdistrikt, har eit landbruksuniversitet og fleire høgskular. Byen hadde 1 977 000 innbyggjarar i 1998. 

## Næringsliv og kommunikasjon
Faisalabad har ein allsidig industri med produksjon av mellom anna tekstilar, kunstfiber, kunstgjødsel, legemiddel, hermetikk, såpe og næringsmiddel som ghi (klarna smør). I landbruksområda rundt dyrkar ein bomull, kveite, frukt og grønsaker.

Faisalabad er eit knutepunkt for vegar og jernbane. Faisalabad internasjonale lufthamn ligg ei mil utanfor sentrum.

## Soge
Byen blei grunnlagd av britane i 1890, med namnet Lyallpur etter Sir Charles James Lyall. I 1979 endra han namn til Faisalabad, etter kong Faisal av Saudi-Arabia.

## Kjelder

* 
* *Denne artikkelen bygger på «[[:en:Faisalabad|Faisalabad]]» frå ,  den 19. mars 2010.*  
 

## Bakgrunnsstoff
MacDonald-klanen

**MacDonald** eller **McDonald** er namnet på ein skotsk klan med mange avgreiningar. Klanen har heime i The Isles, vest i Skottland, og er og omtala som **Clan Donald**, etter ættefaren, Donald eller *Dohm Neill*. Klanen har vore sentral i skotsk soge i over tusen år. 

Avgreiningane av Donald-klanen er Macdonald av Keppoch, Macdonell av Glengarry, Macdonell av Clanranald, i tillegg til hovudgreina Macdonald. Historisk har klanen opphavet sitt i møtet mellom gælarar frå Ulster og vikingar frå Noreg. Dohmneill var son av ein Sumarlide eller Somerled, som er omtala i Soga om Orknøyingane.
Philipp Lahm

**Philipp Lahm** () er ein tysk fotballspelar, som spelar i forsvar for Bayern München og det tyske landslaget. Han har vorte seriemeister i Tyskland med Bayern München i 2003, 2006, 2008, 2010, 2013 og 2014, vunne den europeiske Meisterligaen i 2013 og VM for klubblag same året.
Romestrand

**Romestrand** er ein matrikkelgard i Ørsta kommune. Han ligg i bygda Barstadvik, og er nedste garden på austsida av Storelva. Dei opphavlege tuna ligg eit par hundre meter frå Vartdalsfjorden. Romestrand grensar mot garden Vollane.

Garden er nemnd i 1520. Ein reknar likevel garden for å vere mykje eldre. I 1603 var garden delt i tre bruk, noko han var fram til 1900-talet. Ein husmann busette seg på Hjellen, plassen vart matrikulert i 1901.

Garden hadde seter på Gamlestøylen i fjellsida ovan om Vollane.

16. juli 1873, under eit stort vassfløde vart ein del av bømarka på Romestrand skadd av flaumen. Noko bømark vart gruslagd, medan ein del jord vart ført ut i fjorden.

Alle med etternamnet Romestrand bur på eller stammar frå garden.

### Folketal:
* 1801: 23 – (3 heimar)
* 1865: 23 – (4 heimar)
* 1900: 28 – (4 heimar)

## Kjelder
* Buset, Johannes: *Vartdalssoga. Første bandet*. 1964
* Grøvik, Ivar: *Vartdalssoga. II*. 1983
* Folketeljingar for 1801, 1865 og 1900
Forever Young av Bob Dylan

«**Forever Young**» er ein song av Bob Dylan. Songen kom først ut (i to utgåver) på albumet *[[Planet Waves]]* i 1974.

## Rod Stewart
Rod Stewart spelte inn ein song kalla «Forever Young», som vart gjeven ut som singel og på albumet hans *Out of Order* i 1988. Songen var merkverdig lik Bob Dylan sin song med same tittel, og hadde ikkje berre ein liknande melodi, men òg fleire liknande tekstlinjer. Etter trugsel om søksmål for plagiat, innrømte Stewart at han hadde utan medvit kopiert den eldre songen og gjekk med på å dele honorara med Dylan. 

## 2009-remiks
I 2009 vart ein remiks av songen nytta i ein reklame for Pepsi med will.i.am som rappar eit vers.

## Andre utgåver
* The Band med Bob Dylan, konsertutgåve på *[[The Last Waltz]]*
* The Grateful Dead med  Neil Young, konsertutgåve i 1991 i San Francisco.
* Joan Baez
* Harry Belafonte
* Johnny Cash
* Billy Corgan
* Jerry Garcia
* Rebbie Jackson
* Patti Labelle på *[[Live Aid]]*
* Stoney Larue på *The Red Dirt Album*
* Meat Loaf på *[[Couldn't Have Said It Better]]*
* The Pretenders på *Last of the Independents*
* Diana Ross på *Swept Away*
* Rod Stewart på *Out of Order*
* So They Say på *Punk Goes 80's*
* Soweto Gospel Choir
* Kitty Wells
* Axel Rudi Pell

### Norsk versjon
Håvard Rem skreiv ein norsk tekst til songen kalla «Evig Ung». Denne vart først spelt inn av Morten Harket på samlealbumet *Lekekameratene - Kom ut og lek!* i 1995. Åge Aleksandersen spelte inn den same teksten på albumet *[[Fredløs - Dylan på norsk]]* i 1997.

## Kjelder

**Denne artikkelen bygger på «[[:en:Forever Young (Bob Dylan song)|Forever Young (Bob Dylan song)]]» frå ,  den 19. mars 2010.* 
*** oppgav desse kjeldene:*


## Bakgrunnsstoff
*
Mölnlycke

**Mölnlycke** er ein svensk tettstad som ligg i Västra Götalands län i Sverige. Mölnlycke er administrasjonssenter for Härryda kommune og i 2011 hadde byen 14&nbsp;440 innbyggjarar. Staden ligg kring 10 km søraust for Göteborg. Mölnlycke er ein industristad med mellom anna Mölnlycke AB, som produserer papir- og sjukehusartiklar.

Mölnlycke ligg omkring ein mil søraust for Göteborg sentrum. Ein stor del av innbyggjarane pendlar til Göteborg, og Mölnlycke er prega av å vere forstad til Göteborg. Busetnaden består hovudsakleg av einebustader og rekkehus. Trass den tette busetnaden har Mölnlycke mange grøntområde, mellom anna Rådasjöns naturreservat og Finnsjöns friluftsområde. Gjennom sentrum renn elva Mölndalsån, på veg frå Landvettersjøen til Rådasjøen.

## Bakgrunnsstoff
Before the Flood

***Before the Flood*** er eit konsertalbum av Bob Dylan og The Band gjeve ut i juni 1974 på Asylum Records. Det nådde tredjeplass i USA, åttandeplass i Storbritannia og sjetteplass i Noreg. 

## Historie
Sjølv før turneen starta var det planlagt eit konsertalbum. Mange songar frå konsertane vart spelte inn. Då det var tid for å sette saman albumet vart dei fleste av innspelingane tekne frå dei tre siste konsertane i Los Angeles Forum i Inglewood i California.  Etter at turneen var over, vart Rob Fraboni og Phil Ramone leig inn for å redigere og mikse innspelingane, som òg var henta frå konsertane i New York City, Seattle og  Oakland.

Tittelen på albumet trur ein kjem frå romanen *Farn Mabul* av den jiddiske forfattaren Sholem Asch. Dylan var ein ven av Moses Asch, sonen til Sholem og grunnleggjaren av Folkways Records, eit plateselskap som hadde stor innverknad på Dylan tidleg i livet hans. Ein annan teori er at tittelen (som tyder «før flaumen») på albumet syner til at konsertalbumet kom ut før den uungåelege flaumen piratopptak kom ut på marknaden. 

Det vart gjeve ut som eit dobbeltalbum på selskapet til Dylan, Asylum Records. Dette førte til strid med The Band, som på denne tida kjempa for å samle inn nok materiale for å fullføre kontrakten deira med Capitol Records. 

*Before the Flood* fekk generelt positiv kritikk og ei kritikarrøysting i *[[Village Voice]]*,  Pazz & Jop for 1974 plasserte albumet på sjetteplass.

## Innhald

## Medverkande
*Bob Dylan: gitar, munnspel, piano, vokal
*Garth Hudson: Lowreyorgel, clavinet, piano, synthesizer, saksofon
*Richard Manuel: piano, elektrisk piano, orgel, trommer, vokal
*Robbie Robertson: elektrisk gitar, vokal
*Rick Danko: bass, fele, vokal
*Levon Helm: trommer, mandolin, vokal

### Produksjon
*Rob Fraboni – lydteknikar, miksing
*Phil Ramone – lydteknikar
*Nat Jeffrey – miksing
*Barry Feinstein – fotografi, design
*Village Recorders – miksestudio
*Kendun Recorders – studio for mastering
*Jeff Rosen – produsent for nyutgjeving
*Steve Berkowitz – produsent for nyutgjeving

## Kjelder

**Denne artikkelen bygger på «[[:en:Before the Flood|Before the Flood]]» frå ,  den 19. mars 2010.* 
*** oppgav desse kjeldene:*
Wave

**WAVE**, eller **WAV**, (.wav) står for **Waveform Audio File Format** er eit lydfilformat for (vanlegvis) ukomprimert lyddata på PCM-format. Opphavet til formatet var eit felles framlegg frå Microsoft og IBM. Wave-format fylgjer RIFF-spesifikasjonen, som tillèt at metadata vert lagra i same fil som lyddata. Wave vert i stort mon nytta for å lagra ukomprimert lyddata under operativsystemet Windows, men vert òg nytta i samband med Linux og Macintosh. Wave var opphavleg eit ein- eller tokanalformat, men er seinare utvida til fleire kanalar.

## Format

Wave-filer er strukturerte med eit hovud (en: header) fyrst i file, etterfylgd av ein eller fleire datablokker (en: chunks), som vist i Fig. 1. Fila har fyrst ei RIFF-blokk, etterfylgd av ein FORMAT-blokk, Fig. 1. 

RIFF-blokka inneheld felta:

* chunkID (4 Byte ASCII-streng): "RIFF"
* chunkSize (unsigned long): Fillengd -8 [Byte] 
* riffType (4 Byte char): "WAVE"

FORMAT-blokka inneheld felta:
* Subchunk1ID: fmt: syner starten på format-blokka
* Subchunk1ID: ASCI-strengen fmt, som identifiserer starten på format-blokka
* Subchunk1Size: lengd på resten av format-blokka, etter dette feltet [Byte] (16 for PCM)
* Formatinformasjon, som inneheld
** wFormatTag (1 når fila inneheld ukomprimert PCM-data)
** wChannels (unsigned short): antal kanalar: 
*** 1: mono
*** 2: stereo
*** 3: venstre, høgre, senter
*** 4: venstre fram, høgre fram, venstre bak, høgre bak
*** 5: venstre senter, venstre, senter, høgre senter, høgre, etterklang
** dwSamplesPerSec (unsigned long): sampelrate i Hz
** dwAvgBytesPerSec (unsigned long): gjennomsnittleg datarate, eller Byte-rate = (sampelrate)(antal kanalar)(ordlengd)/8
** wBlockAlign (unsigned short): (antal kanalar)(ordlengd)/8

Datablokkene inneheld felta:
* subchunk: (4 Byte) "data": identifiserer starten på datablokka
* Subchunk2Size: Antal Bytes i datablokka (antal sampel)(antal kanalar)(ordlengd)/8. 
* Lyddata: eit binært ord per sample per kanal, på littendian format. 

## Avgrensingar
Lengda til Wave-filer er lagra som eit 32-bit heiltal, så lengda er avgrensa til 32 GByte, som tilsvarar 6 timar og 46 min for CD-kvalitet (16-bit, 44,1 kHz, 2 kanalar).  

## Sjå òg
* RIFF
* BWF  
* RF64
* Wave64

## Referansar
Boris Grigorjev

**Boris Grigorjev** () var ein russisk målar og grafikar.

## Liv og gjerning
Grigorjev vart fødd i Rybinsk og studerte på Stroganov kunstskule frå 1903 til 1907. Vidare studiar fann stad ved St. Petersburgs kunstakademi.under Aleksandr Kiseljov, Dmitrij Kardovskij og Abram Arkhipov frå 1907 til 1912. Han tok til å stille ut arbeida sine i 1909 som medlem av *Union of Impressionists*-gruppa. Medlem av Mir iskusstva-rørsla vart han i 1913. Ved sidan av kunstmåling var han også interessert i litteratur, og skreiv romanen 'Unge strålar'.

Grigorjev budde ei tid i Paris, der han studerte fransk målarkunst. I Paris mottok han sterke inntrykk av Paul Cézanne sin kunst.

Etter han kom tilbake til St. Petersburg i 1913 tok han del i St. Petersburg sitt bohemmiljø. Grigorjev hadde nær omgang med mange kunstnarar og forfattarar, mellom andre Sergej Sudejkin, Velimir Khlebnikov og poeten Anna Akhmatova Han måla fleire portrett av folk i omgangskrinsen.

Grigorjev var også oppteken av den russiske landsbygda, med sine bønder og sitt landsbyliv. Frå 1916 til 1918 laga han ei rekke måleri og grafiske trykk, og kalla serien for *Russland*. I desse arbeida skildra han fattigdomen, men og krafta i den russiske bondestanden og i landsbylivet. Albumet opna med Grigorjevs dikt *Til hennar stesøner*. Biletserien vart prisa av den mektige kunstkritikaren Aleksandr Benois. I fylgje Benois hadde Grigorjev vist sjølve kjernen av Russland i perioden før den revolusjonære uroa tok til.

Frå 1919 reiste og budde Grigorjev i mang eit utland, så som Finland, Tyskland, Frankrike, USA, Sentral- og Sør-Amerika. År 1934 fekk han publisert diktet *Russland* (Расея) i ei nord-amerikansk russisk-språkleg dagsavis *Novoje Russkoje Slovo*. Diktet var eit poetisk uttrykk over hans berømte serie med *Russland*-måleri.

Grigorjev døydde i 1939 i Cagnes-sur-Mer i Frankrike.

## Verk i utval

Grigoriev Meyerkhold.jpg|Vsevolod Mejerhold, 1916
Boris GrigorievOlonetskGrandad.jpg|Gammal mann frå Olonets
Grigoriev Grilikhes.jpg|Portrett av Anna Grilikhes, 1917
Boris Grigoriev Sunflowers.jpg|Solblomar, 1917-1919
Grigoriev Village.jpg|Landsby, 1918
Boris Grigoriev Shalyapin.jpg|Fjodor Sjaljapin, 1918
GrigoryevB Rakhmaninov.jpg|Sergej Rakhmaninov


## Kjelder

**Denne artikkelen bygger på «[[:en:Boris Grigorjev|Boris Grigorjev]]» frå ,  den 20. mars 2010.*
Pjotr Gruzinskij

**Pjotr Nikolajevitsj Gruzinskij** (russisk:Пётр Николаевич Грузинский) () var ein russisk målar. Han er kjend for sine måleri av kampscener frå Kaukasuskrigen.

Gruzinskij ætta frå eit den georgiske kongsætta Bagrationi. Forfedrane hans hadde flytta til Tsar-Russland på 1700-talet.

## Lenke


**Denne artikkelen bygger på «[[:en:Pyotr Nikolayevich Gruzinsky|Pjotr Gruzinskij]]» frå ,  den 20. mars 2010.*
Linga Holm

**Midgarth**, eller **Holm of Midgarth** og **Linga Holm**, er ei folktom øy i Orknøyane i Skottland, om lag 700 meter vest for Stronsay. Namnet Linga Holm kjem frå det norrøne *Lyngholm*.

## Historie
Som mange av dei andre Orknøyane finst det mange arkeologiske funn på Midgarth. Desse er mellom anna piktiske hus og gamle steinrøyser.

Øya er ikkje busett i dag, men i 1841 vart det registrert ein familie på seks.

## Dyreliv
Øya er yngleplass for mange gråsel og eit viktig hekkeområde for grågås.

## Kjelder

**Denne artikkelen bygger på «[[:en:Midgarth|Midgarth]]» frå ,  den 20. mars 2010.* 
*** oppgav desse kjeldene:*
North Ronaldsay

**North Ronaldsay** er den nordlegaste i Orknøyane i Skottland og har eit areal på 6,9 km² og er den fjortande største i øygruppa. 

## Geografi
North Ronaldsay ligg rundt 4 km nord for den næraste naboøya, Sanday. Øya er rundt 5 km lang og har to store sandbukter, Linklet Bay på austsida og South Bay i sør. Vestsida av øya er steinete og mange skjer ligg like utanfor. Øya er låg og vindfull, vêret endrar seg raskt og er ofte hardt. Det omliggande farvatnet er stormfullt og farleg og det har vore mange skipsforlis her. 

Hollandstoun sør på øya er den einaste større grenda på øya, om lag midt mellom flystripa og kaien på øya. Øya har òg eit fugleobservatorium. 

North Ronaldsay har eit unikt steingjerde som går rundt heile øya for å halde sauane som lever av sjøvokster borte frå dyrkbar mark. 

## Historie
I følgje *[[Orknøyingasoga]]* tok Torv-Einar jarl på 900-talet livet av Halvdan Langbein på North Ronaldsay som hemn for at Halfdan og bror hans Gudrød Ljome tok livet av Ragnvald Øysteinsson, far til Torv-Einar. Halfdan og Gudrød var sønene til kong Harald Hårfagre av Noreg og hadde stengd Ragnvald inne i huset sitt og sett fyr på det. Harald var visstnok sjokkert over oppførselen til sønene og gav landområda til Ragnvald tilbake til sonen hans, Tor Ragnvaldson, medan Halfdan flykta vestover til Orknøyane og dreiv bort Torv-Einar. Frå ein base i Caithness kjempa Torv-Einar i mot Halfdan på øyane. Etter eit sjøslag og ein omsynslaus kamp på land, fann Torv-Einar ut at Halfdan gøymde seg på North Ronaldsay. I følgje sagaen vart Halfdan fanga og ofra til Odin ved blodørn-straff.

Holland House vart bygt i 1727 og *Old Beacon* frå from 1789 var det tredje fyret bygt av Thomas Smith for Commissioners of the Northern Lights.

## Kjelder


**Denne artikkelen bygger på «[[:en:North Ronaldsay|North Ronaldsay]]» frå ,  den 20. mars 2010.* 
*** oppgav desse kjeldene:*
* Pálsson, Hermann og Edwards, Paul Geoffrey (1981). *Orkneyinga Saga: The History of the Earls of Orkney*. Penguin Classics. ISBN 0140443835


## Bakgrunnsstoff
*North Ronaldsay Bird Observatory
*Northern Lighthouse Board om North Ronaldsay fyr
Muckle Green Holm

**Muckle Green Holm** er ei folketom øy i Orknøyane i Skottland. Ho er om lag 32 hektar stor og på det høgaste 28 meter over havet. Toppen er eit trigonometrisk punkt. 

Namnet er ei blanding frå fleire opphav. 'Holm' kjem frå norrønt *holmr*, medan 'Muckle' er skotsk for 'stor'. I sør ligg Little Green Holm og  mellom dei to Sound of Green Holms. Aust for sundet er eit anna sund kalla Fall of Warness mellom Muckle Green Holm og den langt større øya Eday. I desse farvatna har European Marine Energy Centre sett opp eit testutstyr for tidvasskraft.

Det finst ein koloni med storskarv på Muckle Green Holm og ein oterbestand.

## Kjelder

**Denne artikkelen bygger på «[[:en:Muckle Green Holm|Muckle Green Holm]]» frå ,  den 20. mars 2010.* 
*** oppgav desse kjeldene:*
Muckle Skerry

**Muckle Skerry** er den største av Pentland Skerries som ligg utanfor nordkysten av Skottland. Pentland Skerries fyr står på skjeret. 

Muckle Skerry ligg i Pentland Firth og er det vestlegaste av skjera. Det er eit kilometer langt og har ei høgd på 20 meter over havet, stor noko til å verte rekna som ei øy. Det dårlege vêret ein ofte har i Pentland Firth gjer at Muckle Skerry aldri har hatt busetnad, og slik sett har det vore rekna meir som eit skjer enn ei øy. 

**Pentland Skerries fyr** vart bygt i 1794 av Commissioners of the Northern Lights. Ingeniørane var Thomas Smith og stesonen hans Robert Stevenson. Dette var det første fyret Stevenson offisielt arbeidde med. 

## Bakgrunnsstoff
*Northern Lighthouse Board - Pentland Skerries
Sverre Stensheim

**Sverre Malvin Stensheim** () var ein norsk langrennsløpar frå Oppdal. Han tevla i alle år for IL Snøhetta. Stensheim vann femmila i Holmenkollen tre år på rad; i 1959, 1960 og 1961. Berre Lauritz Bergendahl (1912-15) og Thorleif Haug (1918-1921) har makta det same. Stensheim vann også 50 km i Lahti i 1962.

## Aktiv
Stensheim lukkast ikkje heilt i dei store meisterskapa. I OL 1960 i Squaw Valley vart han nummer ti på 50 km og nummer 20 på 30 km.  OL 1964 i Innsbruck vart han nummer elleve på 30 km og kom på femte plass på 50 km. Svensken Sixten Jernberg vann 50 km føre landsmannen Assar Rönnlund, medan Harald Grønningen og Ole Ellefsæter kom på plassane bak Stensheim. Grønningen meiner dei norske løparane smurte seg vekk, ettersom det ikkje vart solskin den dagen.

Stensheim deltok i fire verdsmeisterskap; i 1954, 1958, 1962 og 1966. Hans beste VM-plassering var ellevteplass på 50 km i VM 1962 i Zakopane.

Stensheim vart noregsmeister to gonger, begge på 30 km, i 1959 og i 1960. Han vann elles ni sølvmedaljar i NM; fem på 50 km, tre på 30 km og ein på 15 km. I tre NM-renn hamna han på bronseplassen.

## Medaljar og besteplasseringar i internasjonale meisterskap og renn
*1956: Nr 13 på 15 km i Holmenkollen
*1957: Nr 6 på 15 km i Holmenkollen
*1958: Nr 14 på 15 km i Holmenkollen
*1959: Vinnar av 50 km i Holmenkollen
*1960: Vinnar av 50 km i Holmenkollen, nr 2 på 50 km i Lahti. Nr 10 på 50 km i OL i Squaw Valley
*1961: Vinnar av femmila i Holmenkollen, nr 3 på 15 km i Lahti
*1962: Vinnar av 50 km i Lahti. Nr 11 på 50 km i VM i Zakopane
*1963: Nr 2 på 50 km i Lahti
*1964: Nr 5 på 50 km i OL i Innsbruck. Nr 3 på 15 km i Lahti
*1965: Nr 5 på 50 km i Holmenkollen
*1966: Nr 13 på 50 km i VM i Oslo

## Medaljar og besteplasseringar i norgesmeisterskap
*Ski-NM 1954: Nr 8 på 15 km på Kongsvinger
*Ski-NM 1955: Nr 7 på 50 km i Trysil
*Ski-NM 1956: Sølvmedalje på 50 km på Raufoss
*Ski-NM 1959: Gullmedalje på 30 km på Gjøvik
*Ski-NM 1960: Gullmedalje på 30 km i Nedre Eiker, og sølvmedalje på 50 km på Fåberg
*Ski-NM 1961: Sølvmedalje på alle tre NM-distansane, to gjekk på Røros, femmila i Trondheim
*Ski-NM 1962: Sølvmedalje på 50 km i Molde, sølv og bronse på høvesvis 30 km og 15 km i Skien
*Ski-NM 1963: Gullmedalje på femmila i Kristiansand
*Ski-NM 1964: Nr 5 på femmila i Bærum
*Ski-NM 1965: Sølvmedalje på 30 km på Fåberg, og bronse på 50 km i Bærum
*Ski-NM 1966: Sølvmedalje på 50 km på Rena
*Ski-NM 1967: Nr 4 på 50 km på Mo i Rana
*Ski-NM 1968: Nr 9 på 50 km på Hønefoss
*Ski-NM 1969: Bronsemedalje på 50 km i Alvdal

Han vart tildelt Morgenbladets Gullmedalje i 1959 og Holmenkollmedaljen i 1960.

## Kjelder
* *Sportsboken*, aktuelle årgangar
Papa Stronsay

**Papa Stronsay** (norrønt *Papey Minni*) er ei lita øy i Orknøyane i Skottland, nordaust for Stronsay. Ho er 74 hektar stor og det høgaste punktet ligg 13 meter over havet.

I følgje segnene skal somme av dei innfødde på øya avstamme frå ein kvinneleg selkie. Dette var fordi dei hadde hornaktig hud på føtene og hendene og alltid lukta fisk.

## Historie
Det ligg restar av to kapell på øya. Det eine er frå 1000-talet og det kan liggje eit piktisk kloster frå 700-talet under det. Andre gamle spor er vardar og ein gravhaug og fleire forlatne gardar.

Ragnvald jarl frå Kirkjuvág (Kirkwall) skal ha kome her litt før jul for å hente malt til julebrygginga. Han vart seinare drepen i ei av kyrkjene på øya i 1046.

Øya er frodig og vart eit senter for sildekonservering  på 1700-talet. Ho vart fråreist i 1970-åra. Det har vore eit katolsk klostersamfunn på øya sidan 1999, Golgotha kloster, med base for 25 munkar frå heile verda. Klosteret driv mellom anna gardsdrift på øya.

## Geografi og geologi
Berggrunnen på øya består av gammal raud sandstein.

Ei smal landtunge svingar seg vestover frå hovudhamna på øya og sørover til Point of the Graand (eit lokalt ord som tyder «sandbanke»). Øya er generelt lågtliggande og det høgaste punktet er berre 13 meter over havet.

Det står ei 8 meter høg fyrlykt nordaust på øya.

## Kjelder

**Denne artikkelen bygger på «[[:en:Papa Stronsay|Papa Stronsay]]» frå ,  den 20. mars 2010.* 
*** oppgav desse kjeldene:*


## Bakgrunnsstoff
*Dødsfallet til Ragnvald
*Golgotha kloster
*Youtube-dokumentar om Golgotha kloster.
Papa Westray

**Papa Westray**, òg kalla berre **Papay**, er ei øy i Orknøyane i Skottland. I 2001 hadde øya 65 innbyggjarar, i 2005 70, og i 2011 90. Jordsmonnet er særs frodig, og dette har i lange tider trekt til seg folk til øya. 

Historiske attraksjonar på øya er mellom anna Holland House og det tilknytte folkemuseumet og steinaldergarden Knap of Howar.

Papay er den tiande største av Orknøyane med eit areal på om lag 9&nbsp;km². Dette gjer ho òg til den nest minste av dei busette øyane. 

## Dyreliv
Mange fuglar hekkar på øya, mellom anna isterne og tjuvjo. Det var ein av dei siste stadane der ein fann geirfugl før den siste vart drepen i 1813. Delar av øya inngår i eit fuglereservat. 

## Historie
Gardsbruket Knap of Howar frå yngre steinalder er det eldste bevarte huset i Nord-Europa, datert til kring 3500 f.Kr.. Gardshuset består av to nært rektangulære steinrom, side om side, med ei dør i mellom, og med dører til utsida på vestsida.

I følgje segnene skal den piktiske kong Nechtan på 700-talet ha prøvd å forføre ei ung kvinne kalla Triduana på øya. Kvinna reagerte med å grave ut augo sine. Ho vart seinare abbedisse i eit nonnekloster ved Restalrig, i dag ein del av Edinburgh og vart seinare kanonisert som St. Tredwell. Det står eit kapell tileigna henne på Papa Westray og dette vart ein pilegrimsstad for folk med augeplager.

På øya står òg ei soknekyrkje frå 1100-talet tileigna St. Boniface (nyleg restaurert) med norrøne runesteinar (truleg frå 1100-talet) på kyrkjegarden. 

## Kjelder

**Denne artikkelen bygger på «[[:en:Papa Westray|Papa Westray]]» frå ,  den 20. mars 2010.* 
*** oppgav desse kjeldene:*


## Bakgrunnsstoff
* Papa Westray
* RSPB North Hill, Papa Westray
Pentland Skerries

**Pentland Skerries** (norrønt *Pettlandssker*) er ei gruppe på fire skjer i Pentland Firth, nordaust for Duncansby Head og sør for South Ronaldsay i Skottland.

Det klårt største av skjera er Muckle Skerry, der det står eit fyr. Dei andre skjera er Little Skerry, Louther Skerry og Clettack Skerry.

## Kjelder

**Denne artikkelen bygger på «[[:en:Pentland Skerries|Pentland Skerries]]» frå ,  den 20. mars 2010.* 
*** oppgav desse kjeldene:*
Lorns Skjemstad

**Lorns Olav Skjemstad** () i Inderøy) er ein norsk tidlegare langrennsløpar. Hans beste tevlingresultat kom i Holmenkollen i 1965 då han vann 15 km. Same sesongen vart han noregsmeister på 30 km. Skjemstad høyrde med mellom dei beste i norsk langrenn åra 1964-69. Han la opp i 1969, og byrja som trenar. Han bur på Røros.

Skjemstad representerte Noreg under Ski-VM 1966 i Oslo og OL 1968 i Grenoble. Han vart nummer 8 på 30 km i Oslo og nr 11 på same distansen i Grenoble. Skjemstad har tre individuelle NM-medaljar. I 1965 tok han gull på 30 km og sølv på femmila, og i 1969 tok han sølv på 15 km.

### Besteplasseringar i internasjonale meisterskap og renn
 
*1965: Vinnar av 15 km i Holmenkollen
*1966: Nr 8 på 30 km under VM i Oslo, nr 2 på 15 km og nr 3 på 50 km i Lahti
*1967: Nr 8 på femmila i Holmenkollen
*1968: Nr 11 på 30 km under OL i Grenoble

### Medaljar og besteplasseringar i noregsmeisterskap
*Ski-NM 1964: Nr 6 på femmila i Bærum
*Ski-NM 1965: Gullmedalje på 30 km på Fåberg, sølvmedalje på 50 km i Bærum
*Ski-NM 1966: Nr 5 på 15 km i Hernes
*Ski-NM 1967: Nr 7 på 15 km i Skorovatn
*Ski-NM 1968: Nr 4 både på 30 km, Bærum og 50 km Hønefoss
*Ski-NM 1969: Sølvmedalje på 15 km i Alvdal

Etter han slutta som aktiv langrennar, tok Skjemstad til som langrennstrenar. Han forfatta fleire bøker om langrennstrening.

## Bibliografi
**Langrenn &ndash; trening for gutter og jenter* (1970)
**Skismøring: Råd for tur- og langrennsløpere* (1971) - skrive saman med Michael M. Brady - ISBN 82-09-00035-7
**Langrennsboka for turgåere og konkurranseløpere* (1972) - skrive saman med Michael M. Brady - ISBN 82-504-0020-8
**Skiforeningens lille langrennsbok for jenter og gutter* (1972) - ISBN 82-504-0000-3
**Nye langrennsboka* (1980) - revidert utgåve av *Langrennsboka for turgåere og konkurranseløpere* (1972) ISBN 82-504-0390-8 

## Kjelder
**Sportsboken*, aktuelle årgangar
Khyber Pakhtunkhwa

**Khyber Pakhtunkhwa**, tidlegare **Den nordvestlege grenseprovinsen**, er den minste av dei fire provinsane i Pakistan. Han grensar til Afghanistan i vest og nord, Asad Jammu og Kasjmir i aust, Dei føderalt styrte stammeområda i sørvest mellom provinsen og Afghanistan. Panjab og houvdstadsterritoriet Islamabad ligg i sør. Arealet er på 74 521 km². Amdministrasjonssenteret er Peshawar. Det største språket er pasjto, og dei fleste innbyggjarane er pasjtunarar. 

Frå han blei danna i 1901 og fram til april 2010 heitte provinsen  Den nordvestlege grenseprovinsen (eng. *North-West Frontier Province*, NWFP). 19. april blei namnet offisielt endra til «Khyber Pakhtunkhwa», 'landet til pasjtunane ved Khyber'.

## Distrikt
Det er 24 distrikt i provinsen.

## Viktige byar

## Kjelder

* *Denne artikkelen bygger på «[[:nb:Nordvestlige Grenseprovinsen|Nordvestlige Grenseprovinsen]]» frå , den 20. mars 2010.* 

## Bakgrunnsstoff

*
Einar Sagstuen

**Einar Sagstuen** () er ein norsk tidlegare langrennsløpar frå Gjøvik. Han vann ein olympisk sølvmedalje i langrenn under vinter-OL 1976 i Innsbruck. Sagstuen gjekk då andre etappen på det norskestafettlaget som kom på andre plass på 4 x 10 km stafett, bak Finland. Dei hine på laget var Pål Tyldum, Ivar Formo og Odd Martinsen.

Sagstuen fekk med seg to NM-medaljar, eit sølv og ein bronse. Beste individuelle tevlinga på internasjonalt nivå stod han for på femmila i Holmenkollen i 1974.

### Besteplasseringar i internasjonale renn og verdscuprenn
*1972: Nr 11 på 30 km i Lycksele  i Svenska skidspelen
*1973: Nr 13 på 50 km i Holmenkollen
*1974: Nr 7 på 50 km i Holmenkollen
*1975: Nr 12 på 50 km i Holmenkollen
*1976: Nr 12 på 50 km i Holmenkollen
*1977: Nr 11 på 50 km i Lahti

### Medaljar og besteplasseringar i norgesmeisterskap
*Ski-NM 1974: Nr 5 på 15 km i Selbu
*Ski-NM 1975: Sølvmedalje på 30 km i Heddal
*Ski-NM 1976: Bronsemedalje på 50 km på Oppdal
*Ski-NM 1977: Nr 6 på 15 km på Vang

## Kjelder
**Sportsboken*, aktuelle årgangar